|  |  |
| --- | --- |
|  |  *See artikkel on sodiaagimärgist; eesnime kohta vaata Virgo (eesnimi)* |

---

Neitsi glüüf kujutab nisupäid hoidvat neitsit, mis sümboliseerib tähemärgi viljakat loomust
**Neitsi** (ladina keeles *Virgo*) (♍) on kuues sodiaagimärk. Neitsile on vanakreeka mütoloogias kaks võimalikku vastet: neitsilik õiglusejumalanna, titaan Astraia ja viljakusejumalanna, emaduse sümbol Demeter.

Kaasaegse teadusliku maailmapildi kohaselt kvalifitseerub sodiaagimärkide kontseptsioon ning astroloogia tervikuna pseudoteaduse alla.

Lühiiseloomustus
----------------

Neitsi on suve viimane märk, ta teeb sümboolselt kokkuvõtteid, korrastab, toob saadud kogemustest välja olulise. Neitsi Päikesega inimene on samuti analüütiline, kriitiline, ülimalt ratsionaalne ja süstemaatiline, oskab keskenduda detailidele. Ta on töökas ja kannatlik ning ta põhivajadus on olla kasulik. Sarnaselt Kaksikutega on Neitsidel sageli osavad käed. Muutliku maamärgina oskab just Neitsi kõige paremini kõrvaldada materiaalse tasandi ebakõlasid: põetada haigeid, parandada katkisi esemeid jne. Ta pöörab palju tähelepanu ka enda tervisele ja toitumisele. Negatiivse poole pealt võib Neitsi pedantsus muutuda ülikriitilisuseks, mis omakorda kahandab tema eneseusku ja halvendab tervist. Neitsi võib olla üsna ahne nagu kõik maa elemendi märgid.

Kuu Neitsi märgis rõhutab veelgi tervisliku toidu vajadust. Neitsi Kuuga inimesel on sageli kas tundlik seedimine või mõni toiduallergia, seepärast valib ta toitu hoolega või armastab lihtsalt erinevaid dieete pidada. Inimene on uutes olukordades pigem ettevaatlik ja vajab harjumiseks aega. Kipub muretsema pisiasjade pärast ja on enda suhtes väga kriitiline. Tunneb end turvaliselt, kui igapäevaelu on korrapärane ja kindlate reeglitega .

Merkuur Neitsis näitab, et inimesel on süstemaatiline mõtlemine ja väga hea analüüsivõime, kuid ka oht takerduda detailidesse. Positiivse poole pealt torkavad talle kohe silma kõik vead ja ebatäpsused ja ta ei hoia end kriitikaga tagasi. Tal on suur vajadus terve elu oma teadmisi täiendada ja neid ka edasi anda. Neitsi Merkuuriga inimene eelistab praktilist laadi teadmisi ja oskusi .

Veenus Neitsi märgis viitab tagasihoidlikkusele tunnete väljendamisel. Inimene näitab oma poolehoidu praktilise hoolitsusega, ka kingitused on praktilist laadi. Halvemal juhul kipub ta liigselt õpetama. Neitsi Veenusega inimene on arvamusel, et peab teiste armastuse välja teenima. Raha-asjades on ta väga korrektne, hoiab küll kokku, kuid eelistab kvaliteetset. Väärtustab tervist ja haridust .

Marss on Neitsis inimesel, kes on väga töökas, viib alustatu lõpuni ja oskab oma energiat jaotada. Ta võib kulutada liigselt energiat detailide lihvimisele, sest tulemus peab olema täiuslik. Häbeneb oma viha väljendada, kogunenud pinged võivad mõjuda tervisele. Neitsi Marsiga inimene võib ka sporti pidada tervisele kasulikuks tööks, mitte lõbuks .

Jupiter Neitsis viitab inimesele, kellele toovad edu teadmised, praktilised oskused ja metoodiline lähenemine rasketele probleemidele. Talle tulevad kasuks reeglitest kinnipidamine ja austus õpetajate vastu, samuti soov olla kasulik .

Saturn Neitsi märgis näitab, et inimene võib olla reeglites väga kinni ja mõtleb must-valgelt. Võib vältida vastutust, sest kardab teha vigu. Ta tahab olla väga kohusetundlik, ent võib oma meetoditesse kinni jääda. Tal on kergem edasi liikuda, kui mõistab, et vigade tegemine on paratamatu .

Uraan liikus Neitsis viimati ca 1962–68. Sel ajal sündinud põlvkonnal on palju uudseid ideid meditsiini, loodusteaduste ja tehnika vallas. Neil on ärivõimeid ja praktilist nutikust. Neile võivad huvi pakkuda haiguste vaimsed põhjused ja vaimne kontroll keha üle .

Neptuun oli Neitsis viimati ca 1928–42. Sel ajastul sündinud inimestel võis materiaalne olukord takistada kujutlusvõime ja fantaasia arengut. Kuna sel perioodil hakati valmistama kunstlikke toiduaineid, kipub see põlvkond omama valesid toitumisharjumusi .

Pluuto liikus Neitsis viimati ca aastatel 1957–72. Siis sündinud põlvkond võib paaniliselt karta kaost ja kalduda seetõttu ülimasse perfektsionismi. Sarnaselt Uraaniga Neitsis tehakse radikaalseid muutusi näiteks meditsiinis. Samuti on sel põlvkonnal tugev eneseanalüüsivõime ning vajadus end põhjalikult tundma õppida .

Traditsioonilised vastavused
----------------------------

Nisupead hoidev Neitsi
Peridoot on üks Neitsi sünnikivi

| Parameeter |  |
| --- | --- |
| Aeg | ca 23. august – 22. september |
| Valitseja | Merkuur |
| Domineeriv sõnapaar | Ma analüüsin |
| Sünnimaja | Kuues |
| Omadus | Muutuv |
| Element | Maa |
| Polaarsus | Negatiivne |
| Eksaltatsioon | Merkuur |
| Langus | Veenus/Neptuun |
| Pagendus | Jupiter/Neptuun |
| Aastaaeg | Varasügis |
| Nädalapäev | Kolmapäev |
| Number | 5 |
| Füsioloogia | Kõht, soolestik, põrn, kesknärvisüsteem |
| Sünnikivid | Peridoot, sardoonüks |
| Kristallid | Türkiis, oonüks, merevaik, asuriit, karneool, fluoriit, roheline ja must turmaliin, labradoriit, magnetiit, malahhiit, peridoot, kvarts, rubiin, suitsukvarts, annabergiit, aragoniit, galeniit |
| Metall | Elavhõbe, vask |
| Värvid | Tumehall, pruun, roheline, must, tähnid, täpid, indigo, violetne |
| Loomad | Hiired, putukad, kassid, mesilased |
| Taimed | Väiksed eredavärvilised lilled, tulikas, lavendel, tihashein, meelespea, aster, lehtertapp, mimoos, lina, võõrasema |
| Puud | Kõik pähklipuud, leeder, hobukastan |
| Kohad | Šveits; idapoolsed Vahemere maad; Prantsusmaa, eriti Pariis ja Lyon; Kreeka, eriti Kreeta; Türgi; Saksamaa, eriti Heidelburg; Põhja-Ameerika, eriti Boston; raamatukogud; seinakapid; tervisetalud; meiereid; maisipõllud; aidad ja pruulikojad; heinakuhjad ja küünid; küntud ja kultiveeritud maa |

Viited
------

1. ↑  "ASTRAEA (Astraia) - Greek Goddess of Justice & the Constellation Virgo". *www.theoi.com*. Vaadatud 6. augustil 2023.
2. ↑  "Virgo". *seaver-faculty.pepperdine.edu*. Vaadatud 6. augustil 2023.
3. ↑  "DEMETER - Greek Goddess of Grain & Agriculture". *Theoi Greek Mythology* (inglise). Vaadatud 6. augustil 2023.
4. ↑  Mermelstein, Spencer; German, Tamsin C. (2021). "Counterintuitive Pseudoscience Propagates by Exploiting the Mind's Communication Evaluation Mechanisms". *Frontiers in Psychology*. **12**: 739070. DOI:10.3389/fpsyg.2021.739070. ISSN 1664-1078. PMC 8523830. PMID 34675845.
5. ↑  Betsch, Tilmann; Aßmann, Leonie; Glöckner, Andreas (2020). "Paranormal beliefs and individual differences: story seeking without reasoned review". *Heliyon*. **6** (6): e04259. DOI:10.1016/j.heliyon.2020.e04259. ISSN 2405-8440. PMC 7330497. PMID 32637687.
6. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 52
7. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 83–84
8. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 105–106
9. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 118–119
10. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 127–128
11. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 133
12. ↑  Frances Sakoian ja Louis Acker. "Astroloogia õpik", tõlkinud Heda Koff, Chiron, Pärnu 1995, lk 163
13. ↑  Frances Sakoian ja Louis Acker. "Astroloogia õpik", tõlkinud Heda Koff, Chiron, Pärnu 1995, lk 173–174
14. ↑   Horoskop-Paradies, Pluto in Jungfrau
15. 1 2 3  Neitsi iseloomustus vara.ee's välja otsitud 21.07.10
16. 1 2 3 4 5  Judy Hall. "Astroloogiapiibel", tõlkinud Ivi Smidt, Maalehe Raamat, Tallinn 2005, lk 68
17. 1 2 3 4 5 6 7 8 9 10 11 12  Judy Hall. "Astroloogiapiibel", tõlkinud Ivi Smidt, Maalehe Raamat, Tallinn 2005, lk 75

| * v
* r
Sodiaak |
| --- |
| Astronoomia | Sodiaagi tähtkujud | 
Jäär • Sõnn • Kaksikud • Vähk • Lõvi • Neitsi • Kaalud • Skorpion • Maokandja • Ambur • Kaljukits • Veevalaja • Kalad |
| Astroloogia | Sodiaagimärgid | 
Jäär • Sõnn • Kaksikud • Vähk • Lõvi • Neitsi • Kaalud • Skorpion • Ambur • Kaljukits • Veevalaja • Kalad |
| 
 •  •  •  •  •  •  •  •  •  •  •  |